கேள்வி: துருவா சர்ஜா - தொழில் பற்றி நீங்கள் என்ன அறிந்துள்ளீர்கள்?
பதில்: சர்ஜா, ஒரு முறை சிறு வயதில், தனது மாமா அர்ஜுன் ஒரு படம் பார்த்துக்கொண்டிருந்தபோது, இவர் ஒரு திரைப்படக் கதாநாயகனாக மாற விரும்புவதாகக் கூறினார். அதற்கு பதிலளித்த அர்ஜுன், ஒரு கதாநாயகனாக மாறுவதற்கு முன்பு, ஒரு நல்ல நடிகராக இருக்க வேண்டி பயிற்சி வகுப்புகள் எடுக்க பரிந்துரைத்தார். துருவா பயிற்சி பெற்று நடிப்புக்கு தயாராக இருந்தார். ஏ.பி. அர்ஜுனின் புதிய திரைப்படத்தில் ஒரு முக்கிய கதாபாத்திரத்திற்கான அழைப்பு பற்றி கேள்விப்பட்டபோது, இவர் அதில் கலந்து கொண்டு தேர்வு செய்யப்பட்டார். இவர் தேர்ந்தெடுக்கப்பட்ட வரை, தான் அர்ஜுன் மருமகன் என்பதை வெளிப்படுத்தவில்லை. துருவா 2012இல் வெளியாகி வெற்றிப்பெற்றத் திரைப்படமான ''ஆதுரி'' மூலம் படங்களில் அறிமுகமானார். ராதிகா பண்டித் ஜோடியாக அப்படத்தின் கதாநாயகனாக இவரைக் அர்ஜுன் கையாண்டிருந்த விதம் இவருக்கு விமர்சகர்களின் பாராட்டைப் பெற்றுத் தந்தது. இவர் தனது அடுத்த படமான ''பகதூருக்காக'' தனது நெருங்கிய நண்பர் சேத்தன் குமாருடன் 2013இல் கையெழுத்திட்டார். இதில் மீண்டும் பண்டிட் இவருக்கு ஜோடியாக நடித்தார். இந்த படம் வணிக ரீதியாக வெற்றி பெற்றது பின்னர் 2015 ஏப்ரலில் இவர் ''பர்ஜாரி'' (2017) என்ற படத்தில் ஒப்பந்தம் செய்யப்பட்டார். இதுவும் மிகப்பெரிய ஒரு வெற்றியாக மாறி துருவாவிற்கு தொடர்மும்முறை வெற்றியை அளித்தது.